
PYRDA - 1 


9 baje thik mynstep. U Sahep Edward, u Engineer 
jong ka CPWD u la sei la ka kali ban leit jngoh ia ka Darn 
ha la pyntrei da u Contractor, Bah Rinal ha wah pynthor. 
Te katba u dang pynher wut wut la ka kali, syndet syndet 
ngung la pakhet surok kawei ka samla ba kit kyndung ki 
tyndong siej ba la lait im da ka sait, hynrei te. ka la shah 
lymbub shah ^,uh ban da um kloi ba sled ban 6 uh brake, 
bat skhem la u stering bad pyrta, ‘‘Ei Kong! Balei kumto 

ba !” da ka jingnoh mynsiem “Hae! Ki kti pat ba shu 

bat niuh khlieh. Phewse! Na ka jingtieng lehse! Kane ka 
briew ka shu phai dien liak bad mareh sha pung ban long 
um. 

“Donbok! Ba ka khyllip mat ba diaw tarn ka dang 
jngai na nga, hynrei te, ma nga ruh tip ngan poi shaei? Nga 
sngewnguh ba U Blei U don lem ryngkat bad ngi.” IJ la 
kren wei briew. Bad katba ka kali ka dang iaid suki jai, u 
nang ngam jylliew ka jingpyrkhat, “Pleng! Dang don ki 
briew sha kane ka thain ba pyndonkam da ki tyndong siej 
ban tongum ba ju iathuh khana I Mei I Pa shaphang ki 
riew hyndai. Tipma! La katta ruh, ioh ba ka wan na ka long 
^ng longsem ba duk ba raitong, ne ba ka la long hi ka 
jingim jong ki kumto. Hynrei, la ka long kumno kumno ruh, 
kane ka khyllipmat, ka long ka jingkyrkhu ia nga ba ngam 
dei ban suk tang ban shu iohi hynrei ban wad ia ka lynrai 
ban lap ia ka jingshisha shaphang ka jinglong jingim kine ki 

briew sha kine ki thain. Tangba, la katta ruh, ialade hi 
ka long ka khubor na ba ka long ka jingshem, ka 
jinglap ba thymmai jongnga”. U la pynhun ialade; Bad haba 
u la mut ban nym leit jngoh shuh ia ka Dam, u la lap 
pynban ba u Contractor Rinal u la march ban pdiang burom 
ia u. Phewse! Ha ka jaka ba un ong “Phi lah poi Sahep?” 
u la kylli pynban, “Balei Sahep, ba ipher ka dur ka dar 
jongphi? Balei! Don jingjia ei ei ba phi long aiu re ka 
shyllangmat!” 

“Ym lei lei Ym lei lei” lajubab lyngkut u Sahep, 

ba nang pynartatien shuh shuh ia u Rinal ba ka i pher ka 
sur kren jong u. Hynrei, haba u la kwah tip ia ka daw. 
Pynban, u Sahep u la shu kren thlan duman, “Ish! Ka 
bneng mynta te, itynnad shisha mo- shit ruh em khriat ruh 
em. Ia, Bah Rinal ngin leit jngoh ia kata ka bynta ba phi 
shem jingeh ban pynsted ia ka jingtrei.” 

PYRDA - 2 

Dang saw tyngab, u Sahep Edward u la khie na 
jingthiah bad mih shabar. U la khmied sha sahit, u la kmen 
ka mynsiem ban iohi ba ki mawsiang bneng ki paw jngum 
ym don jingkah na u lyoh kylleng. “Mynta te ngan nym leit 
bam -Iyer shuh sha rud wah, ngan leit jngoh ia ki jingtrei 
jong ki Contractor kylleng,” u la ong bad khlem tyngkai 
shuh la ka por u la rung hapoh kali bad pynher wut wut 
ia ka. Hynrei tang hapdeng katto katne kilometer ba u la 

jngai na ^ng u la iohi narum naneng ia ki briew samla 
shynrang bad kyiithei ba rah ia ki khiew ki pliang ban leit 
tonguni. Hangta hangta u la sangeh la ka kali bad peit thuh 
jia aiu. Hynrei, hamar ba un kylli na uwei u rangbah ba 
ieng hajan ka kali jong u, u la iohi liak ia kawei ka samla 
ba phong sopjat iong ba la pynphalang noh hangta hi 
shaphang ka samla briew ba pakhet surok ia u mynnor. U 
la sangeh slem slem hangta kumba ar kynta ei ei bad jngi 
sha ka ryngngai jong ka jingkyrmen shaphang jong ka. IJ 
la klet noh ialade ban da ym poi ka ‘sikmie ba pah khun 
“Bo! Bo!” ba u la kyndit thret na jingshoh tyndep 1 thei 
bhabriew. U la start la ka kali bad khlem lap ba sngewthuh 
u la poi biang sha ka juh ka Dam ba la pyntrei da u Bah 
Rinal kaba u dang shu lah wan jngoh myndang ar sngi 
mynshwa. Donbok ba u Rinal bad ki nongtrei ki la don 
hangto, I kumba ki la tip lypa ba u Sahep jong ki un poi. 

“Are! U Sahep !” kren kyndit u Rinal. “ ngain poi 

pyrkhat te ba phin wan shane mynta ruh, te ngam shym 
pynkhreh ei ei na ka bynta jongphi”. 

“Ym lei lei. ... Ym lei lei. Nga wan khnang mynta ba 
nga kynmaw sah. . .” la ong u Sahep da kaba shu rymmuifi 
bad pynphai shane shatai. 

“Kynmaw sah? Ia ei mo Sahep?” la ban ktien u 
Rinal da jingsngew pher ia ka sur kren jong u. Hynrei, 
shwa ba un thlan duman kaba tep eitmiaw ia ka jingbakla 
lynti jong u, u Sahep u !a iaroh pynban ia ka jing itynnad 

ka mariang bad kane lei ka la naiig pynkhlain ia ka jingsuba 
ba u Sahep u la don jingsahnud ei ei. 

“Sahep! Nga ipher ia phi mynta? Balei, phi don 
jingsahnud ei ei shaphang ka jingtrei jongnga ba ngam lah 
ban pyndep ia ka ha ka por ba biang?” U Sahep khlem 
pat ioh phai tien ia u Rinal hangta u la iohi liak ia ka samla 
ba syriem kum kato ka briew ba la lait na ka jingmynsaw 
na ka kali jong u. U la shu peit sieh ki khmat pyrshah sha 
ka. “H,oid!” u la kren wei briew’’, u kohnguh khlieh katba 
u Rinal u shu ang lyngngoh khamtam lei haba u Sahep u la 
ong ia u ba un pynkhot lem ia ka. “Pynkhot lem lih katei 
ka briew hangne” u la bthah kynsan ia u. “Balei, phi ithuh 
ia ka seh Sahep? La kwah tip u Rinal. “Em! Ngam shym 
ithuh ia ka, hynrei, nga kwah ithuh noh ia ka naduh mynta”. 
U la sdang kha ia kaei kaba u la pun. "Pynkhot lem seh” 
u la ong biang ia u. 

“To!to! Sahep, ngan leit khot hi ia ka langba nga 
artatien ba kan kloi da wan, namar, ka long kaba lehrain 
suin. Ka long kaba kham pher na baroh ki nongtrei ba wei 
ka la bah la u khoh u star, ka la bat la u mohkhiew,ka 
dem ngon la ka karnram ban pyndep la ka phang. Ngim 
ju iohsngew ba kan kren ei ei, ne, lomi ia kane katai, wat 
hapdeng ki para nongtrei ba kham iajan bad ka,” u la 
iathuh shaphang kajinglong jong ka. 

A! katno isynei ia ka bapli ba tang shu iohi ia u 
Sahep, ka la suhkhriat baroh shi rynieng ba ka tieng ioh u 

Sahep un kynhiet un mai ia ka, namar ka jingjia ba kam lah 
ban klet. Ka da khynnuih thot thot haba u kylli kyrteng ia 
ka. “Phi ithuh ianga? Phim dei kato kaba pynkyndit ia nga 
hapdeng surok shisien ka sngi? Wat tieng, wat lehrain, nga 
wan khnang shane ba nga kwah tip kwah kynpham, namar. 
naduh kato ka khyllipmat, nga shu im ha jinglung mynsiem 
bad jingsahnud. Dei maphi em?” 

“Nga Inga....!” kam pei kren shuh. Ka rymmuin 

bad phet noh bak nangta ba shu ieh ia u Sahep bad ia u 
Contractor ha jinglyngngoh. 

“Ym lei! Ym lei lei” la shu pynhun u Sahep ialade. 
Nangta, u la phai sha u Rinal,” phi lah dep kam em Bah 
Rinal shane? Ale, ngin leit lang noh sha ing. la kiew noh da 
kane ka kali jongnga.” 

“Wat sngew ei ei Sahep. Ngan sa bud ia phi nadien. 
Ngan leit da ka kali la jong katei hangtei.” 

“Ale! Nga donkam te ia phi. Ynda ngi la dep kam 
ngan sa leit on pat ia phi shane. Kiew! Kiew me.” 

U Rinal urn banse ban ia leit sha ing u Sahep. Te, katba 
ki dang ia iaid, u Sahep, u la pynthikna shuh shuh na u Rinal. 

“Phi ithuh bha ia kato ka briew em? Kaba nangno? 
Kaei ka kyrteng jongka?” 

U Rinal u la sngewthuh shai ba u Sahep Edward u 
don jingmut ia ka bad u la rkhie, “Imat, u Sahep u don 
jingmut ia ka ym dei?” 

“Sngap me! Don jingmut aiu, haba shu kwah tip 
shaphang jong ka te phi da sam pat shawei.” 

“Nga shu biria phi Sahep. Wat nym sngew pher ei 
ei.” 

“Phi i Sahep, kato ka briew ka long kaba na 
nongkyndong- kaba dang samla. Ka kyrteng.Synei. Ka 
shong ka sah ha Lumbymi, kaba jngai tang kumba 5km na 
sor. Hynrei, hap iaid kjat kumba ar kilometer na surok 
kali sha ^ngjongka. Te, lada phi kwah leit sha £ng jongka. 
nga kloi ban ia leit lang bad phi ha kano ka sngi wat ha 
kane ka sngi U Blei ban wan ruh, namar, katba nga lah ban 
tip, ba kam ju leit shano shano ha kane ka sngi. Bad, 
shwa ba ngin leit ruh ngan nym iathuh ia ka shaphang kane 
ioh lehse kan sngew lehrain ia la ka jinglong ka ^ng ka 
sem.” 

“Balei kumta!” la kyndit u Sahep. “Balei, ba ka jinglong 
ka ^,ng ka sem jongki ka long kaba huri hura- kaba khong 
khong? Lada kumta te, ynnai ia leit phi ioh mynsaw ei.” 

“Em! Sahep; ym dei kumta. Nga mut, namar ba ki 
long kiba duk raitong, hynrei ki long kiba lui lui, shida bad 
don burom.” La ong u Rinal. 

“Kata te, kaba sngew tynnad eh. Ngin leit, h,oid, ha 
kane hi ka Sunday ban wan.” 

“Nangta” la ong u Rinal- “Ngin leh kumno Sahep ban 
nympaw ba ngi wan khnang na ka bynta jongka.” 

“Ki don em ki wah ne wah duit sharud shnong 
Lumbymi? Ngin rah de bad ki ryngwiang kein.Tharai kham 
bha kumta.” 

“H,oid,h,oid! Ka biang bha.” La pynskhem u Rinal. 

PYRDA - 3 

Haba ngi phai-dien sha ki hajar snem ba la Icit noh 
kiba iathuh shaphang kano kano ka jingjia ne history ka 
pyrthei, ngi sngew ba ka long ka jingjia ba dang shen, hynrei, 
ban phai khmat sha ka snem ban wan, ngi lah ban sngew ba 
ka long j lan kum ban nym lah ban wan, kham tarn lei haba 
ngi la don ka prokram ne ka kam ba ngi la angnud bad 
khmihlynti ban pyndep. Kumta ruh ka jia ia u Sahep Ed- 
ward ban sngew kumba kata ka Sunday ba la buh ban leit 
kai sha £ng ka Synei kam wan shuh, u pisa u lang-a, um 
nang iohthiah shuh wat ban trei ei ei khamtam lei ha ka miet 
shwa ba ka step Sunday kan wan. U rung- rung -mih -mih 
- ^ng -^ng -bar-bar. Hynrei, u Iar um kynih haba ym pat 
dei ka por ba un khot noh ia ka Mei ‘Ngi sha pyrthei. Te, 
katba u dang puson aiu un leh aiu un kren ynda u la kynduh 
ia ka Synei, ki khmat jong u ki la ringswai bad iohthiah jai 
halor shuki, khlem lap ba sngewthuh ia ka jingiaid ki minit 
bad kynta u la neh sah hangta wat la u Rinal u la pynpah 
horn katno katno ruh um kyndit kat haduh ba um banse ban 
tied jingkhang tyngeh ba u la kyndit na jingioh thiah. U la 
khie bad lap ba ka baje ka la tied 9. 

“Are! Phi la poi slem Bah Rinal! Ale! Rung rung! Ale, 
ngin ia dih sha shwa.” U la ong bad ka saham artat. 

“Kumta, la shi kynta ei ei. Balei, phi lah klet Sahep 
ia ka prokram jongphi mynta? Ne! ba phi bunkam te, kam 
pher tharai lada ngin leit pat ha kawei pat ka sngi.” 

“Mynta, lei ka dei ka sngi shongthait, yn bunkam 
shano me. Tharai, ha ka por ba phi wan, nga dang don sha 
painkhana ne ha kamra sum. Wat sngew ei ei ho! Ia. . .ia!” 
u la shu kren ruma, katba u Rinal u shu sammut ba u la lap 
ia ka pop u Sahep tang ban da rapjot. 

Kumta ki la leit noh. Hynrei, tang shu rung ha phyllaw 
£ng ka Synei, u Sahep u la ong, “Rinal ngan leh kumno? 
Ynda nga la pynithuh ia phi ha ka ,te, ka shong ha ka 
jingstad jongphi pat kein, ban leh kumno.” 

Tok!tok!tok! la tied jingkhang u Rinal. Shiphang, ka 
la wan plie. Ka da kyndit kynsan haba ka iohi ba u Rinal 
u la ialam bad u Sahep u ba kam nud wat tang ban peit 
pyrshah. 

Hynrei, kum ka akor ka la pdiang burom hi ia ki. 
“Rung, sngewbha rung. Shaei kumne bad u Sahep!” 

“Phi i Synei, ngi mih dangstep na shnong ban leit 
khwai shane, hynrei, ba ngi kum klet ban rah bam khwai, 
te, ynda ngi la poi ha trai u tai u lum, nga ong ia u Sahep 
ba ngin ia leit shane sha ^ng jongphi, ba un ap hangne mo 

jait ba nga la ithuh ia phi. te, ngan leit pynwad bam khwai 
ma nga.” 

“Phi ong kumta ba phi wan khwai shane ba tang ka 
thwei ym don hynrei ki wahduit ruh ha ka por tlang kumnc 
te, ki la mgad lut ki um.” Ka la iathuh hok. namar kam 
peiphang aiu kata ka “wan khwai” ha ka Sunday wei hi ruh 
ha ka por tlang. 

“Rngad shano phi! Lanong lanong ngi iohi ki dap ki 
um bad iohi ba don dohkha ba par ba jngi. To! ho Synei. 
ShimSahep kane ka pla la don lut ki jingbam ba la pynkhreh.” 
Kumta, u la leit noh bad ieh hapoh kali ia I jingthoh “Nga 
kitbok kit rwiang ba phin ioh kheit ia u sohthiang.” 

Ka Synei ka sngew kum ban pra ka jabieng ba kam 
don wat ka lyngknot ban tyrwa shong ia u Sahep. Ka la 
bret ia ka rain ka rem bad ong, “Nga sngewsih, ngam don 
wat ka lyngknot ban ai ia phi ban shong hynrei tang kane 
ka trap.” Ka la mut ban rung shapoh ^,ng tang shu lah ai 
ia ka trap, hynrei, u la kloi da ong ia ka, “Khublei shibun, 
Imat, phi la tip lypa ba ngam ju kham iaid kjat jngai te la 
jngan ki khohwah bad khohsiew kumta ngan ioh aram 
kaba shong halor trap ne madan ban kaba ngan shong 
ha ka knor” u la kren sian. Wat la katta ruh ka la rung la 
ka rung shapoh ing bad ieh ia u Sahep marwei hangta. Ah 
katnolka dung ka kura ka mynsiem jong ka, ba kam don 
ei ei ban tyrwa sha ne kwai ia u. Ka sngew kum ban phet 
rieh ne set hi noh khop hapoh kamra. Te, katba ka dang 

pisa mynsiem kumne, ka la iohsngew pynban ia u Sahep 
ba u kren marwei da kaba laid tawiar ka phyllaw <j,ng bad 
kren iaroh ia ka jingitynnad ka mariang sha kane ka thain. 

“Kane, ka long shisha ka sngi ban sah kynmaw ba 
nga dang lah ban iohi ia ka mariang ba dang phuh dang 
phong da ki jain jymgam da ka rongjngum baroh sawdong. 
Hangne keift ba ki don kita ki Umpohliew Ksiar Umpohliew 
Rupa, ba dang tuid lyngngiar na ki Khyndai Umdih Khyndai 
Umtong ba sngur ba shngiam ban dih. Hangne kein ba 
dang lah ban iohi ia ki lum ki wah, ki them bad madan ba 
jyrngam bakhuid ba suba. Hangne kein ba dang lah ban 
ring bad pynhiar mynsiem na ka Iyer ba khuid ba iwbih 
thiang ba bsa ia ka met ba koit ba khiah, ia ka jingim ba 
palei ka jingmut jingpyrkhat. Hangne kein ka kup ka jingmut 
ba pura ka jingrwai mynnor uwei u Kaitor, “Ai ianga tang 
i £ng trep hapoh ki law bah ba ngan shong. Ym donkam 
ksiar ne rupa; nga suk bad nga kmen ban im ryngkat bad 
I baieit jongnga.” 

Ka Synei liaba ka sngap ka sngap na pongshai 
jingkhang ia ki sur bad kyntien jong u Sahep, kam lah ban 
shu kymgah ka khlieh bad ban noh mynsiem ban kylli da 
lade ialade, “Balei sha u briew kum ma u uba long ha ka 
kyrdan Sahep, uba la kha la pynheh pynsan ha sor ba la 
thaba da ki rong ba har rukom naduh ki ing ki sem, ki 
surok lynti syngkien, ki briew, ki kali bad jingsngewbha 
bapher te un dang itynnad pat ia ka pyrthei nongkyndong 
ba la sop da u phlang ia ki ing ki sem, surok kali ym don. 

umbam umdih ruh ym biang hap leit tong na sha jngai na 
ki tyllong ranab lum ranab wah; katba ma u pat u shu iaid 
tawiar ka phyllaw bad iai iaroh ia ka jinglong jingim ki 
briew ha nongkyndong ba tang shisur ym kum sha sor ba 
la shoh pynthaba da ki rongphong. 

Te, katba u dang iaid tawiar bad kren wei briew 
kumne,ka Synei kynsan kynsan, ka la khot ia u ban rung 
shapoh ^ng. “Are! Nga dang mut phi lah leit noh Sahep, 
nga sngewsih ba nga shu ieh ia phi marwei ba bun kam 
shapoh £ng- sngewbha wat sngew ei ei Sahep, ale seh 
rung shapoh ^ng.” Hangta hi u nang sngewjan bad ka bad 
u jubab sian da kaba ong “Ym lei lei! Nga la iohi, ba phi 
bunkam, to wat sngewpher ho ba nga la pynwit ia phi 
haba nga la iohi ba phi don tang marwei mynta ha ing.” 
Kumta, u la rung bad shong ha kajuh ka jingshong halor 
trap ha baranda. 

“Tengkhat kumne phi poi wankai, nga sngewlehrain 
ba ngam don wat tang u kwai ne ka sha ban ai ia phi lait 
tang une u phan saw shane. Phi ju bam Sahep? 

“Oh! kata te, ka biang bha kein. Nga don ka sha ba 
nga la pynkhreh na ing. Ngin ia tah sha noh da u mo! “U 
la syrdep ia ka buron jongka bad jong u. Nangta u la sei 
ia u flask sha bad jingbam ba u la pynkhreh lypa. U theh 
ha pela bad tyrwa lem ia ka. Hynrei kam treh, “Ynnai phi 
Sahep. Iehnoh, nga lehrain ba ha ka jaka ba ngan ai manga, 
phi ai da ma phi.” ka la kymgah khlieh.” To dih!dih Sahep 

tang maphi, ngan shu bam tang u phan.” Hangta u la phai 
tien “kata ngan leh kumno ia kane ka sha ha pela? Ngan 
ieh noh kumto, ba phin sa dih pat ynda nga la leit noh. Ne. 
kumno phi ong! Nga don tang ine I sha ha ine I khuri ban 
ai sngewbha ia phi, ngam don ei ei pat ban ban leh bha na 
ka bynta ka burom ba phi la pdiang ban shah ing ba ngan 
ap ia u paralok jongnga naduh hynne mynstep.” Hangta ka 
la kner la ki kti ban pdiang ia kata ka sha,” Khublei 
Sahep! Nga pdiang da jingsngewbha. Wat sngew ei ei ba 
nga kum kren phoi ia phi.” Kuinta ki la shong kyllain myngor 
baroh ar halor trap ban iadih ia bam kum kiba la ithuh 
ithaw ba ibang ithiang, ba u Sahep. ruh um sngew eh shuh 
ban phla ia kaei kaba u la pun: 

“Synei! Nga kmen ka mynsiem, um ka dohnud haba 
phi don hajan jongnga kumne. Nga smai da ka bneng ban 
iathuh hok ha phi ba nga wan shane ym namar kiwei ki 
daw. Wat nym sngew ei ei ba ngan iathuh hok ia ka daw 
balei”. 

“Sahep ka la sam ka jingmut jingpyrkhat jongnga ba 
don ei ei ka daw ba phi wan shane, hynrei te. . 

“H,oid!” la tern ktien u Sahep. “Ka daw dei namar 
jongphi ba, naduh kato ka khyllipmat ba nga la kynduh ia 
phi, ngam shym lah shuh ban klet.” 

“Jia'aiu Sahep!” ka leh mynleh bym kynmaw. 

“Shisha! phim kynmaw seh ba ngi la lait na ka 

jingmynsaw. Ka long ka bor isynei U Blei ba ngi la lait 
thaw na ka jingjia ba sngewsih.” Hangta, ka shu sngap 
khlem kren shuh katba ma u pat u iai ktik ia u dohnud bad 
mynsiem jingsngew jong ka ia u. “Synei! Nga pdiang ba 
kato ka khyllipmat ka long ka mon U Blei ban ialam lynti 
ianga iaphi ba ngin tyngkhuh, ba ngin ithuh iwei ia iwei ban 
ngin ia long kawei ka doh kawei ka snam pat naduh 
mynta Pdiang ia nga kumba nga la khlei ba nga wan 
shane, namar jongphi.” U la bret tylli ia la ka jingieit ha ka. 

“Sahep nga long tang ka khunswet baduk ba rangli. 
Jingnang jingstad ngam don. H,oid nga la pule class IX, 
hynrei, I Mei jongnga I la khlad noh bad nga shong nga 
sah bad I Pa. Nga sheptieng ioh ba ka jingim jongnga kan 
shah tim arshah lada nga pdiang iaphi.” Ka la bynniaw ia 
la ka nusib jot. 

“Synei ka nusib jongphi ka long ka nusib jong nga. Ki 
jingshem lanot jongphi ki long ki jingkynduh jongnga ha 
ka jingim. Phi la iaid la ka jong ka lynti; nga la iaid la ka 
jong, hynrei mano ban lah ban tip lypa ba ki ar lynti bapher 
jpngngi ki long kajuh tang kawei.” 

“Ngam lah peiphang te Sahep, aiu phi thew ban ianujor 
hapdeng jongnga jongphi ka rangli ka juki.” Ka la kren 
diaw. 

“Synei wat thew ianga da ka tarajur ba la khia shilliang 
lypa. Ha nga hi te, nga iohi phi don byllai kyrhai ban ai na 
ka bynta jongnga. Ailad ia nga ba ngan ioh rung ha u 

dohnud ba khuid jongphi. Kumba phi la don lypa ka jaka 
shongneh ha ka mynsiem jingieit nylla jongnga. 

“Kumno! phi lah ban ong lypa ba kan long ka jingtim 
ia phi arshah lada phi pdiang ia ka jingieit jongnga khlem 
da ailad ba kan ioh rung shwa ha ka dohnud jongphi? 
Synei! Nga phla khuid, ba nga la iaid kylleng ka pyrthei- 
nga la iohi ia ki hajar ki syntiew bunrong bapher baphuh 
ha la ki jaka, kiba pyniap ang ia ki nongleit nongwan lynti 
hynrei, ngam iohi pat mano na ki kiba lah ban pynthaba 
ban khring ia ka dohnud bad mynsiem jongnga lait noh 
tang maphi ka ban lah ban ai ka jingieit ba shisha ba iaineh. 
Nga ong kumta, namar, namar nga ruh nga long u khunswet. 
I Mei I Pa ngam don shuh, ne, ki kur ki jaid ba nga ithuh 
ha ei ki don. Myndang ha u ne hi u bnai ba la lah ba nga 
trei shane. nga la duh noh ia I Mei I Pa jongnga na ka 
jingtyngkhuh kali ha ka sngi ba ki mut ban wan jngoh ia 
nga. Nga la im ka jingim ba pait dohnud, ka jingim ba 
taplup da u lyoh baroh shi rynieng ba ngam sngewlah shuh 
ban leh ei ei- Hynrei, nga sngewnguh ia U Blei ba U da 
kloi ban phah ia nga shane ban ioh ia ka jingim ba kham 
don jingkyrmen ba ngan ioh pat ia ka jingim ba kham don 
jingkyrmen ba ngan ioh pat ia ka lawei ba phymai namar 
jongphi.” U la phla. Te, katba u dang iathuh shaphang la 
ka nusib jot, ka Synei kam lah pat khlem da jaw ki ummat 
ba ka sngewlung lade bad kam lah ruh khlem da pdiang ia 
ka jingtyrwa jong u. 

“Sahep! Nga khuid ban pdiang ia phi ban shimti ia ka 
khia ka shon jongphi, ban shong ban sah, ban im ban iap 
ryngkat lada phim sngew ei ei ba ngan ialam debadl Pa 
ban ia don lem ryngkat bad ngi la ngi don hangno hangno 
ruh.” 

“Synei! Nga hun nga suk ka mynsiem ban ioh sngew 
ia ki kyntien ba nga la sliang bad angnud ban ioh. Kumta, 
ha kano kano ka sngi ba phi la kloi, ngan wan shaw iaphi 
nangne baroh amgut bad ia kane ka ing bad jaka jongphi 
ngin pynlong ia ka kum ka “Duwan” sah kynmaw burom 
ia I Mei jongphi.” Hangta, u la mut ban ieng ban leit phai 
noh sha ^ng sha sor bad ma ka ruh kumjuh ban ieng na 
jingshong. Phewse! Na ka jingsakhrai ki kjat ba ki la shong 
kyllain myngngor jin hynriew kynta sah, te hamar ba ki 
ieng ki kjat ba ki la tyrsain kim ailad ia ki ban shu ieng 
jyndat kumto khlem da tasbah uwei ia kawei kumba khujai 
bad kyllon noh kynsan khram halor trap. 

PYRDA - 4 

Ka Synei bad u kpa jong ka ki la imsuk imsain ha ing 
u Edward, u lok jong ka. Ka la long ka jingkmen kaba 
khraw ia ki baroh shi ing ba tang hapdeng arsnem ba ka 
la don shane ka la kha ia u khun shynrang ba bha briew. 
Hynrei, tang hapdeng katto katne bnai ba ka la kha ia une 
u khun, u kpa jong ka u la khlad noh na pyrthei na ka 
jingpang kaba la bat ia u naduh ba ki la mih na la shnong 

ban leit shong leit sah bad u lok jong ka sha sor. Kane ka 
jingieh khunswet ia ki, ka la pynsohsat ia ka jingim jong 
ka, namar, u lok jong ka u don ha ka niam Khristan katba 
ma ka pat ka don ha ka niam Khasi. H,oid kim shem la 
tuklar ei ei shaphang kane, tangba ka mynsiem jong ka pat 
ka sngew kumno re kumno ba kam lah khlem da rai kut 
ban rung noh sha ka Balang jong u. Kumta ia ki baroh 
amgut kmie bad khun la pynbaptis da ka kyrteng thymmai 
Meris bad Paul. 


PYRDA - 5 

Ki por ki sngi ki la iaid na ki bnai sha ki snem. U Paul 
u la heh la san. Naduh dangrit u la pyni ia ka sap ba u don. 
U long u ba nep, ba minot ha ka jingpule. Kane ka la 
wanrah ia u naduh klass rit haduh P.U. ban wan ha ka 
kyrdan First Position. Teng teng haba ki kmie ki kpa jong 
u ki la kylli na u ‘‘aiu u kwah ban long?” u la ong “Nga 
kwah ban long doctor” kine ki kyntien ki la nang pynkmen 
pynsngewbha ia ki na ba ma ki ruh ki da thrang ban phah 
pule Medical ia u. Kumta, u tang shu pass P.U. Science ki 
la phah pule ia u sha Delhi. 

PYRDA - 6 

Naduh ba u la don hapoh Medical College, u Paul 
um don por ban pynsyrwa ei ialade ha kiwei ki kam kum 
kiwei ki paralok jong u kiba don por ban shangkai shane 

shatai, hynrei, u la dem ngon ha la ki jingpule da jingangnud 
bad sliang shisha naduh dohnud ban ioh kheit ia u sohthiang 
u ban pynkmen pynsngewbha ia ki kmie ki kpa kiba la 
theh syep theh sy’ar ban trei shitom ban dup ioh kynshew 
ban pynlut na ka bynta jong u. u la don haduh katne ka 
bor pyrkhat bakhraw, “Daei ban siew kylliang na ka bynta 
jongki lait na ki kam ba bha jong u.” dei, kane ka jingiohi 
jngai bad len lade jong u ban klet shuwa ia ki jingthaba ki 
rong makariang ba u la pass ia ka First Year MBBS ha ka 
kyrdan nyngkong. 

Kumne ki por ki leit ki por ki wan kat haduh ba u la 
poi sha ka Final Examination ka ban long satang katto 
katne bnai, u la ioh ka jingkhot na ka University ba un ia 
shim bynta ha kawei ka seminar halor ka phang “Jingkoit 
jingkhiah ha sor bad ha nongkyndong mynshuwa bad 
mynta.” Ha kane ka seminar la don ruh kiwei kiwei ki 
samla pule Medical na kiwei ki University bala shah jied 
ban ia shim bynta. Kumta u Paul u la dei ban pynkhreh 
shitom ialade ym tang na ka bynta ka Final Exam jong u 
ba wat na ka bynta kane ka Seminar. 

U Paul ynda u la ioh jingtip thikna shaphang katei ka 
Seminar, u la dem dukhi khait ban pynbiang ia kiei kiei ki 
sker jingtip ba donkam khnang ba ka paper ba un submit 
kan nym shah bret sha kyndong. Bad, kane ka la jia shisha 
ba ha ka Seminar u la paw ba u long u “Soh- Pyni” uba 
kham tbit kham shemphang ia kiwei ki samla pule na kiwei 

ki University. Bad, napdeng ki paper ba la pule bad submit 
sha ki bor ba dei khmih dei pyniaid ia ka Seminar, la 
pdiang tang ia ki ar tylli kum kiba kordor tarn napdeng 
kiba bun. Kata, ka jong u Paul bad kawei pat, ka jong 
kawei ka samla pule ba na nongkyndong jong ka Calcutta 
University kaba kyrteng, ka Suwida. Kine baroh ar ki 
paper kila pynlyngngoh hi ngain ia ki nonghikai ba pawnam 
jong ki University bapher ba kim lah khlem da rai ban ai 
buskit na ka bynta jong ki bad ruh ban tyngkai na ka bynta 
kajingdonkam jong ki samla pule bapher. 

PYRDA - 7 

Ka Suwida ha ba ka la ioh shithi ba ka la shah jied 
ban ioh ia ka Buskit na ka bynta ka paper jong ka ryngkat 
lang bad uwei u samla pule ba na kawei pat ka College, 
ba kyrteng u Paul, uba kam ju ia kynduh ne ithuh ei ei, ka 
dap da ka jing kmen bakhraw bad ka da kwah dik dik 
ban ia kynduh ia u shuwa ba kan leit shim ia kane ka 
Buskit na Delhi. Ryngkat kane ka jingsngew ka Suwida ka 
long kumjuh ia u Paul ba u da kwah ban ia kynduh ban 
ithuh ia ka khnang ba kin lah ia phylliew jingmut ban 
pynkhreh ia la ki jingkren ha kata ka sngi jingpynkup burom 
iaki. 

Phewse! Ka jingkwah bad jingangnud jong ki ka nang 
pynjngai shuh shuh ia ki na ba kim tip wat tang ia ka jaka 
shong iwei ia iwei. Kumta ka shu kut ba lap ba dei noh 

tang ha ka jingmutdur bad jingpyrkhat ba long tang ha 
mgai “ Lano! Shi lano! Uba kurnno - kaba kumno?” Kane, 
ka jingangnud jongki, ka la pynklet noh pynban ia ki baroh 
amgut ban pyntip sha la I Mei I Pa lymne sha kiba ha ^ng 
ha sem jong ki . Te, wat la katta ruh ki kmie ki kpa jong 
ki ki tip hi biang biang na ki saw Iyer bad ruh na ki kot 
khubor kim pynsngew ei ei shaphang kane ki da kmen da 
sngewbha hi shi katdei haba ki khun jong ki ki poi ha ka 
kyrdan bad burom ba khraw. 

PYRDA - 8 

U Paul bad ka Suwida ki la ithuh iwci ia iwei ha ka 
sngi ba ki la iohpdiang ia ka Buskit na ka kti u President. 
Hynrei, wat la ki la pynithuh iwei ia iwei ia ka kyrteng la 
jong bad ia ka College ba ki pule, kim poi pyrkhat pat ban 
kylli shaphang ka shnong ba ki wan. Ka daw, lehse! na ka 
jingkmen palat ne na ka jingshoh tyndep ka jingsngew ia 
ieit ban ithuh iwei ia iwei lymne ba ka jingbhabriew jong 
ki baroh ar ka la pynklet ia ka bor pyrkhat ba lung jongki 
shaphang kane. U Paul u la shim bad ksoh kti ia ka bad 
ong, “Nga kmen ka mynsiem ban ia kynduh ia phi, sa ai 
lad ia nga ba ngan ioh ia shem bad phi barabor”. Hangta 
hangta, shuwa ba un ai ka jingdoh kyrkhu kyrdoh na ka 
bynta ka burom ba ka la ioh, ka Suwida ka la pyllait noh 
la ka kti na u bad phai 'tien”, Khublei! Ngin sa ia shem pat 
shwa kane ka shuti ban wan lada phi kloi!” 

“Nga kloi,” ula phai tien da ka ka mat baphuh samrkhie. 
“Nga pdiang.” Ka la ai ia u ki kyntien ba syrdoh jingieit.Te. 
naduh kata ka khyllipmat ba u Paul u la kynduh ia ka 
Suwida um lah khlem da kynmaw sah ia ka dur bhabrievv 
jongka bad ia ka dur u thylliej ba lung ba jem ba pynum 
lin ia u dohnud jong u. Teng teng ha ba u shong marwei ka 
jingmut jingpyrkhat ka la pynlong ia u ban un jngi ha ka 
pung ka jingieit ba ka don lang ryngkat ba un kren ruma 
marwei “Katno eh kan lah ban kiar na nga. Hangta, ngan 
thum ngan syrpai khlem tud ia i.” 

Kumjuh ka Suwida, ka sngew ba ka long kaba donbok 
tam haba ka la ithuh ia u Paul, u samla ym tang ba u long 
uba bhabriew hynrei uba stad uba I don burom akor. Kumta 
ka kyrmen skhem ba lada long ka nusib bha jong ka. kan 
sa lah ban ithuh shuh shuh bad u wat ban long u shyieng 
krung jong ka. 


PYRDA - 9 

Ka don ka jingkhot ia kiei kiei baroh khamtam ia u 
briew ia kaba um lah ban shu phai kynriang. Kane ka da 
jia ha u Paul bad ka Suwida ba kim lah ban leh lyndet ha 
ba ka jingieit ia ki ka la ktah bad kyrsiew. Ia kane la sakhi 
na ka jingbymlah shuh u Paul ban khapbrip la ki khmat ban 
set la ki shkor ha ba ka symgiew puri blei ka Suwida ka 
wan pasiaw ha u barabor sha duh jingphohsniew. Kane, 
ka la pynthut ia u shi katdei ba teng teng u la buh sharud 

ia ki kot pule ban shim ia u khulom bad kot sada ban 
pathai khubor jingieit sha ka, ba kumta ha ka jaka ba un 
lah ban leh bha ha ka Final MBBS exam jong u, u la fail noh 
pynban. Kumta, ha ka jaka ba un leit phai sha la ing da 
jingkmen ban rah khubor ba bha, Phewse! U la hap “re- 
peat” biang ia la ka jingpule. Te, ha ba ka Suwida ka la ioh 
khubor shaphang kane, ka la diaw bad jingsngewsih jur, 
haba u la jubab lei ia ka shithi jong ka ba ka daw ba u 
“FAIL” dei namar jongka. Bad, kane ka jingkynnoh jong u 
ka la kthah jur ia ka jingpyrkhat ba bha jong ka ba kumta 
bran bran ka la her da ka liengsuin sha Delhi ban kynduh 
iau. 


PYRDA - 10 

Katba ka Suwida ka don hapoh liengsuin kam lah 
khlem da khapbrip ki khmat ban puson ia ka dur ba bha 
briew u Paul ban kynmaw ia ki ‘tien ieit kiba u la thoh ha 
ka shithi sha ka. Hynrei, ka sngewsih ba ka khapnap mynsiem 
wat ban jubab ia u shi kyntien ba ka ruh ka ieit ia u. “ka 
la dei hi ba un kynnoh ba u phiel ha ka phainal eksamin 
dei na ka daw jong nga. Ngam tip shuh ban butnud ba nga 
pynlut ei ia ka por da ka ba pep class shi sngi. Ka jingieit 
ka la pynum noh ia u dohnud ba eh, ka lynti ba jngai da 
ki kynta mynta nga sngew kumba tang shi minit la poi. 
Pleng! ha ka jingieit ym don mawjynthut ba pynwit kumba 
ong ka ktien, ki mawsiang kin madan namar ka jingieit”. U 
Paul u ba dap ap ia ka jingwan noh ka Suwida u pisa 

mynsiem, u shong khapbrip ki khmat da ka ba pyrkhat aiu 
kan ong ia u ha ba ka phah ap ia u. “Nga iohi ym don ba 
lah ban pyndem ia ka mon ba jwat jong ka u la kren 
wei briew. Te, katba udangdem shong pyrkhat, u iohi 
kum sha mgai ba ka don ha syndah jong u. Hynrei shwa 
ba un kdup ieit ia ka symgiew jongka, hangta hi thret u la 
kyndit na ka jingpah’ ka liengsuin ba kan hiar ryngkew 
noh. Joit! U la ieng bad iohi ba ka hiar suki jai nalor 
jingkieng. Hynrei, katba ka nang poi sha jan jong u, u la 
phylla ban peit ba kam I dei shuh kum kato ka briew ba 
u ia kynduh ha kato ka por ba ia leit lang ban leit shim ia 
ka Buskit. U la leit shong biang ha shuki. Hynrei, um lap 
ba iohi ba ka la ieng hajan jong u, “Phi la ap slem ia nga?” 
ka la ong. Ma u pat ha ka jaka ba un ong “Em”, u la phai 
tien pynban “Phi lah thngan bha imat? Ia ngin ia leit bam 
ha katei ka Hotel.” Ka shu sngap bad bud kat sha ba u 
ialam. 

Te, katba ki dang ia ap jingbam, ka la ong ia u, 
“Tharai, phi la sam lypa ha ka jingmut jingpyrkhat, balei 
nga kwah ia kynduh ia phi?”. “H,oid, namar ba phi ieit ia 
nga”, u la phai tien. 

“Em! Em! Ngam shym ieit ia phi ym dei hi ruh ba nga 
wan, na ka bynta kata. Phi la bakla Paul, phi la bakla”. Ka 
la ton ktien da kaba kren shai, “Nga wan, namar ka jingshah 
kynnoh jongnga kha- makha, ba phi phiel dei namar jongnga. 
Kane ka la pynsngewsih kthang ia nga ba ngam lah shuh 

wat tang ban peit kot naduh ba nga la ioh ia kita ki 
jingkynnohjongphi.” 

“Suwida! ong katba phi ong, kren katba phi sngewbit 
ban kren tang ba ka jingshisha hi dei namar jongphi, 
ba haba nga sei la ki kot, ngam sngewlah khyllie kawei ruh 
ba wan paw noh ka dur bhabriew jongphi bad haba nga 
leit sha jingthiah ruh, nga iohi ba phi don hi ryngkat”. U la 
phla hok.Kyndit kynsan, ka Suwida ka shim ia ka ti kamon 
jong u Paul bad doh da jingdap ieit. “Nga smai da ka 
bneng, nga ieit ia phi Paul naduh shlim ka dohnud tangba 
ngan leh kumno, ka por kam pat biang ba ngan mih noh 
na iing ban don ryngkat bad phi. 

“Paul! Shwa ba ngan mih na ing nga la kular ia I Mei 
ba ngan nym ia lok samla katba ngam pat pyndep ia 
ka M.B.B.S. nga long tang ka khun ba marwei jongi. I la 
trei shitom synia bad sngi ba I kwah pynshong skul ia nga. 
Naduh dang rit, ia nga la buh ha ki hostel bapher ba rem 
dor ba bha tarn.” 

“Te, haba kumta shaei I Pa jongphi I don? Ne im don 
shuh” la kwah tip u Paul. 

“Ha ka por ba I Mei I pun ia nga, I la iathuh, “I Pa 
jongnga I la leh bein ieh bein ia I. Bad, naduh kata ka por 
I la rai kut ba in nym shong kurim shuh, in pynheh pynsan 
ia nga marwei. Te, ynda la kha ia nga bad ynda nga la 
khamsan kum kiwei ki para khynnah I la phah skul ia nga. 

Nga ruh naduh dang rit, nga minot thop ha ka jingpule ba 
naduh Primary haduh Higher Secondary School nga wan 
sha khmat ha ki phainal eksamin khamtam lei ha kaphainal 
HSSLC eksamin nga wan ha ka kyrteng 1 st Ten Position. 
Kumta, 1 Mei I la phah pule doctor noh ia nga kumba nga 
la angnud bad thrang naduh dangrit. Kumta, nga sngew ba 
ka long kapop bym lah map shuh na u Briew na U Blei lada 
ngan lyndet ia ka jingieit bad jingsumar I Mei ia nga. Kumta, 
nga sheptieng, ba lada ngapyniiaka jingieit jong nga ia 
phi ngan ym lah ban poi sha ka thong ka jing jop ba ka 
jingangnud I Mei kan urlong.” Ki ummat ba shu tlor hi ki 
tuid lyngngiar lyngba ki ngap u Paul katba u dang sngap 
ia ki jingiathuh ka Suwida ba pynlung ia u dohnud bad 
mynsiem jong u ba um lah syndet syndet ban ong jam “Map 
Suwida, map, nga la pynsngewsih ia phi, naduh mynta, ngjm 
donkam shuh ban ia kynduh katba ngim pat lah pyndep ia 
ka jingpule Doctor (MBBS) jongngi”. 

U nongrah bam rah sha ka Hotel ba don hajan ka 
cabin ba ki don u da kyndit haba u iohsngew ia ka jingpyrta 
“Map” u dang pyrkhat ba ma ki ki la leh bakla ia u, 
Phewse! Ha ba u la kylli, jia aiu Ma. Ki la ong “Em ym 
don ei ei ba ngi shu khot ia phi ban tip, katno ka Bill 
baroh”. “Ka Bill aiu Ma ha ba phim pat order ei ei ba ngan 
wan rah jingbam da ei?” La phai ktien u bearer. “Oh! 
Kumta! Wat sngew ei ei, ba ngi kyrkieh te ngin leit noh, 
wat sngew ei ei heh kane ia me sanphew tyngka ba ngi 
ai burom sngewbha”. Te, u bearer ruh ha ka jaka ba un 
dom u la shu ong “Khublei shibun”. 


24 



PYRDA - 11 


Naduh ba ka Suwida ka wan ia kynduh bad uPaul ka 
la sngewhun ka mynsiem. Kumjuh u Paul ruh u la pyngngad 
ka khlieh bad baroh ar ki la pynleit jingmut sa tang sha ka 
jing pule bad baroh ar ki la leh bha ha ka phainal eksamin 
jongki. 

Ka por ka mareh sted, ym slem shuh hadien katlo 
katne sngi ba ki la dep eksamin, u Paul u la phone sha ka 
Suwida ba u kwah tip lano kan leit shnong khnang ba ma 
u ruh un dup tip ban pynkhreh ban ioh ia leit phai lang da 
ka juh ka liengsuin bad ruh ba un pynbook tiket lypa na 
ka bynta jongki. 

Ka sngi ka la poi ba kin leit noh. Baroh ar ki la don 
ha kad liengsuin. Ki la ap ia ka por ba ka plien kan mih 
noh. Te, katba ki dang iai ap kumne, ka Suwida ka la ong 
ia u Paul ba ka tang shu poi ha i ng kan iathuh noh ia I Mei 
ba nga la ialang samla bad phi ba nga la kloi ruh ban iathoh 
shong kurim noh ha kano kano ka sngi.’Tharai lada 1 Mei 
jongphi im sngewbha ia nga namar ba ngim dei na ka juh 
ka niam te ngin leh kumno?” la twad jingmut u Paul. 
“Ngam tharai ba in kyntait. Tangba, lada ka long da kumwei 
pat te. . . Hangta ki la iohsngew ia ka jingpynbna ba ka 
flight ka ban mih mynta la cancel noh namar ba sniew ka 
suin bneng, ba kan don ka cyclone na ka Bay of Bengal. 
Kumta, kan mih noh lashai mynstep. 

Baroh amgut kim nang pyrkhat shuh. Ka Suwida ka 
la ong “Ngin leh noh kumno Paul. Ka bha ba men pynwad 
noh da ka Hotel ba ngin sah mict hangta. U Paul u la 
sngew iahap jingmut ia kata, hynrei kat sha ba u leit wad, 
ym don kamra kaba kham tat dor. Khatduh ki la rai ban 
shim noh da ka Hotel ba kham rem dor wat la ka don 
satang ka single bed. 

Ki tang shu rung shapoh kamra, ka Suwida ka la ong 
ba u Paul un thiah halor palong, ma ka pat kan thiah ha 
madan. Hynrei, u Paul u la ong ba un thiah ma u ha madan. 

U Paul u tang shu klum nep u iohthiah noh, hynrei ka 
Suwida kam lah iohthiah, ka pyrkhat ia kane katai, ka 
pyrkhat ba ka dei hi shisha ba u Paul u ieit shisha ia ka, 
hynrei ka i lyngngoh pat ba haba ki don tang amgut balei 
um nud ban tba ia ka kti jong ka, ha ba katne katne u la 
pynlut na ka bynta jong ka ka la peit sieh ki khmat ba u 
ioh thiah suk lyngngai um I don jingpyrwa ei ei hangta, ka 
wan ka jing ilung mynsiem jong ka ia u ba khlem lap ba 
siigewthuh ka shu wan ka jingshoh tlot ka met ka phad 
jong ka, jingktha ka khlieh bad shadem ba kyndch ruma 
kynsan. Kyndit kynsan shu mih ka jingpyrta na ka “Paul 
rap! Paul rap!” ba la pynkyndit ia u na sha ryngngai ban 
khie ban peit bad lap ba ka Suwida ba kam tip briew 
shuh, ki pulse jong ka la tlot. U la khem ia ki kti ki kjat 
jong ka da kaba pynkhih ia ka shane shatai bad shiphang 
ka la ong “Ai um”. 

Baroh shimict u Paul u khlem thiah shuh, u shong ha 
syndah jong ka, utieng ioh jia ei ei kaba sngewsih ia ka. 
Hynrei, ha ka por ba u kynrong ia ka khlieh jong ka ban 
sei ia ka syngkhlieh ka la kyndit bad kren, “Paul jia aiu! 
Jia aiu Paul?” u la shu kyrngeh la ka khlieh ha ka jaka ba 
un kylli, jia aiu ba ka lynniar jyndat naba thiah, ka la kren 
pynban da kumta ia u.”Jia aiu. ba phi lynniar ia ka kyrteng 
jongnga ba la pynkyndit ianga da jingtieng?” U la kum 
kren khor ia ka. “Ia kata te. ngam kynmaw ei ei. Ngam lei 
lei te. Lehse! Ba nga ruma, ba ngam lah buhrieh shuh 
shaduh jingphohsniew ba ngi kdup ieit ialade amgut. Paul! 
Nga ieit ia phi.... Ngan iaid lynti kat shaba poi ba phi 
ialam”. Ka la syrdoh ia u saipan kajingieit. 


PYRDA - 12 

Ka Suwida ka la poi ing. Ka kmie ka la kmen ban 
iohi ba ka khun jong ka ka la pyndep ia ka jingkwah jong 
ka. “Khun, nga la hun ba phi la pynurlong ia ka jingangnud 
jongnga; hynrei, tang kane ba naduh ba phi don ha ing, 
phim I don por shuh ban ia shongkai ban iathuhkhana 
shaphang kajingpule jongphi ne shaphang kiei kiei ki kam 
ba phi dang donkam ban leh. Nga iohi ba phi la khampher 
na ki por mynshwa. Balei, khun ba ha ka jaka ba phin 
shong hajan bad nga, phi Ieit shong pynban sha kper bad 
ka kren phone artat lynter”. 

“Mei! Phi la sngewthuh hi ba ynda nga la ioh kam 
kum ka Doctor, ngan nang bun kam shuh shuh ba wat 
ban don ha ing ruh ngan nym kham ioh por shuh”. 

“Kata sieh khun, nga kwah ia phi ba shwa ba phin 
leit trei kum ka Doctor, nga kwah ba phin don noh u 
briew la jong u ban long u lok jongphi. U ban don iyngkat 
bad phi synia bad sngi bad u ta u long uba nga ithuh bad 
shaniah bha, u ba don burom don akor, u ba dei kajuh ka 
niam. Nga te, la imon bha ia u ban iateh ktien noh bad 
phi” La ong I Mei jong ka. 

“Mei! Mei!” la phai ktien dom ka Suwida. “Mei, 
kata phi la bakla Mei ban ong kumta. Ngam sngewiahap 
jingmut ei ei. Kumno ngan ia poi kha bad u briew u ba 
ngam ithuh? 

Kumno ngan ia shong ia sah bad u briew u ba ithuh 
tang maphi. Kane, kam dei shuh ka juk rim, ba ngan shu 
kohnguh matlah katba phi ong. Ngan iathuh shai ia phi 
Mei, nga la don u briew u ba nga ieit hi dalade, ithuh hi 
dalade, uba don burom don akor, uba la pass Doctor 
kum ma nga hi. Nga la dep rai kut ban ia shong ia sah 
bad u bad ngi la pyrkhat ruh ba ngin ialam ia phi ban 
shong ban sah ryngkat sha sor”. Ka la mut ban ieng ban 
mih shabar hynrei,ka la iohi ba I Mei jong ka I la thiah 
lyngkdar ha madan ba shu bat kti ha shadem khlem tip 
briew shuh. Ka la pyrta briew bad ki la rah ia ka sha 
jingthiah. Nangta ki la leit khot Doctor. U Doctor u la ong 

ba ka ioh jingpang klong snam, ym dei ban pynsngewsih 
ia ka. Hangta, ka Suwida ka iam pangnud ,marwei. Iano 
kan pynhun ia I Mei ne ialade. Ka la rai ba lada ka long 
kumno kumno ruh ka dei ban pynhun ia la I mei. Ka la 
phla ia kane ha ki tyndong shkor I mei jong ka. I mei ruh 
kumba ioh bor na kata ka jingkhlei kular jong I khun, ka 
la kyndit briew bad kdup ia ka. Hynrei, ha ka por ba I mei 
1 dang kdup ia ka Suwida la wan ka phone na u Paul ba 
iathuh ba baroh amgut ki dei ban leit sha ki college jong 
ki ban pynbiang ia ki kot ki sla ba donkam na ka College 
la jong. Ka la iathuh ia kane ha I mei jong ka ba ka la ioh 
phone na College ba kan leit shim ia ki Marksheet, Cer- 
tificate bad kiwei na ka bynta ka jingdonkam jong ka ha 
ka jingiadei bad ka kam Doctor. I Mei jong ka 1 la ong ba, 
ia ka ba phi dei ban pyndep- pyndep kloi wal buh teng. 


PYRDA - 13 

U Paul u la don lypa ha station. U tang shu iohi ia ka 
Suwida u la march bad kdup ia ka. U la iathuh ba u la dep 
thied ticket plane na ka bynta jong ki ba kin leit shwa sha 
Delhi nangta kin leit lang sha Kolcutta. Ka Suwida ka 
khlem kyntait ia ka jingthied tiket jong u; pynban ka la ong 
ba ka la dep iathuh ia I mei jong ka shaphang ka jingialong 
jongki kawei da kaba jaw unimat artad bad ong “Ngan 
leh kumno....” 

“Ym lei lei”, u la pyntngen ia ka. U la ong ba ynda ki 
la lah pyndep kam kin sa ialeit lang ryngkat ban pynsngewthuh 
ia I mei jong ka khnang ba in nym sngewthuh bakla shaphang 
ka-jingia ieit jongki bad ia kaei ba ki la rai ban ia lam de ia 
ka,Ta ki shong ki sah hangno hangno ynda la thikna ka jaka 
treikam jong ki. “Hynrei!” ka la bynfiiaw. “Hynrei te, ngin 
shong ngin sah kein lem bad I mei jongphi. Ne! kumno?nga 
hi te, ngam lah shuh ban shong jngai na phi. Ngi la ia long 
ka\Vei ka shyieng krung jongnga, ka kurim nylla ba nga la 
theh lut ka jingieit ha phi tang bad phi”. U la pynskhem la 
ka juban lak; katba ka Suwida kam pei kren shuh. Ka la 
pait u dohnud. Kam tip shuh kumno kan leh. Ka khni iam 
marwei” Balei sha ka jia ia nga kumne. 

PYRDA -14 

Shwa ban kut ka Internship Training, ka Suwida ka 
la sngewthuh ba ka la punkhun ka la iathuh ia u Paul 
shaphang kane bad u la ong ia ka ba kane ka long ka 
sakhi ba ka ioh wanrah sha I mei jong ka ne ka jingialong 
jong ki kawei, katba ma ka pat ka don hapdeng ki arphew 
ne lai jingmut 

U Paul u la lah pyndep shwa ia ka training bad u la ioh 
Registration, hynrei, u la hap sah hi sa shi taiew ha Delhi ba 
u hap ap ia ka Suwida ba kam pat ioh Registration. Kumta, 
ka tang shu ioh, u la phone noh sha I mei jong u ba un wan 
sha shnong lem bad I paralok ba u la ia pule bad long 

Doctor lang. hynrei, ynda la poi kata ka sngi ba la pyntip 
sha I mei jong u ba un wan, u la leit on pynban beit beit ia 
ka Suwida sha shnong jong ka bad sah armlet hangta. 

Ki Kmie ki Kpa u Paul kim nang trei nang ktah shuh 
ba kim tip shaei u Paul u don haba u la pyntip ba un wan 
noh sha shnong hynrei u khlem poi kumba u la ong. Ki la 
khot ia u Driver bad kylli na u ba u tip ei ei shaphang jong 
u. Hangta, u Driver u la ong ba u la klet ban iathuh ia ki 
ba u Paul u la leit sha shnong iwei I samla ba la ia wan lang 
bad u bad un sah armiet ha ing jong i. la wan mih sa ka 
nongtrei ka la ong de, h,oid, ia ka ruh u la ong kumta bad 
u da iathuh ba kata ka briew ka dei ka lok jong u. “Ni! 
Kaba da bha briew palat,” ka la kynthoh ia baroh de. 

“Shisha” I mei u Paul I la pynthikna na ki. “Ngim 
thok te” Ka la ong, “Ki la wan hangne ha iing hi. U la kylli 

shaphang jongphi de hynrei, ba phim don te u la ong 
ia nga ban iathuh iaphi ba un leit on ia kata ka briew bad 
ba un sah armiet ha ing jong i. Phewse! la san sngi mynta 
u khlem wan phai pat. Tip, jia aiu mo!” 

“U Paul, u khun thep mynsiem jong ngi. Ngim tharai 
ba un shlan da wad briew khlem ka jingtip jong ngi. U long 
uba tipbriew tipblei, uba tip £ng tip Kmie tip Kpa. Hynrei, 
ba un long kumta, te ngim lah ngeit. Tangba, yn leh kumno 
haba phone sha u ruh, jak jak tang riew ruh khlem new ka 
phone jong u.” Ka la pisa lynga mynsiem. 

PYRDA -15 


Te, haba ka Suwida bad u Paul ki la poi ha ^ngjong ka, 
ka la khot ia I mei bad ia I Mama jong ka ba kan pynithuh 
ia u Paul ha ki. I mei jong ka I tang shu rung sha kamra pdeng 
ba ki shong ka la i lyngngoh ia u ta u briew u ba ia wan lang 
bad ka ka la khot ia ka Suwida sha kawei pat ka kamra bad 
ka la kylli na ka shaphang uta u briew ba wan lang bad ka. 
Ka Suwida khlem sngew eh ei ei, ka la ong da kaba bat de 
ia ka kti I mei. “Mei, une dei u Paul, uta u briew uba ngam 
lah ban ia shong jngai da lei lei ruh. Nga la punkhun na u. 
U la long u Doctor kum nga. U long uba jemnud, ba bha, ba 
palei mynsiem, jingmut jingpyrkhat.” “Ha!”la kren jynduh I 
mei jongka bad hangta hangta hi ka sngew kumba dung u 
nam sarang ha u dohnud jong ka bad khram ka la hap nalor 
jingshong khlem kyndit briew shuh. Ka Suwida ka la lynniar 
kliang! bad kliang. Ka la pyrta ia u Paul ba un khot ia ki para 
jan ing jan sem hangta. U Mama jong ka ruh u la poi. Ki 
paidbah nangne nangtai kumjuh ki la wan, hynrei, ki shu kymgah 
ka khlieh da kaba jaw ummat de ban lap ba I mei jong ka 
im don shuh. I la khlad noh. Ka Suwida ka la iam rangbah 
katba u Paul u shu bat kti ha shadem. U Mama jong ka, u 
la kyndit ban ong “Jia aiu Suwida ba I mei jong phi I shu 
khlad jyndat kynsan kumne.” “Ma! Ma! Nga shu pynithuh ha 
i ba une u briew u long u lok jongnga. Hangta! hangta! I la 
hap nalor jingshong bad khlem phai tien shi kyntien ruh, i la 
khlad noh. don ei ei ma ba nga bakla da kaba kren hok 

kumta? Map! Ma, lada nga la leh pop. lada nga la bakla. Nga 
panmap na I Mei na U Blei lada nga la kam hukum.” Ka la 
kren pait dohnud. 

“Sngap noli sngap. Nga la pynsngewthuh. Ngin 
pyndep shuwa ia ka niam thang jong I lashai hi noh.” 1 1 
la pyntngen ia I. 


PYRDA- 16 

Hadien arsngi ba la lah pynkhuid ia ka meliap I mei 
ka Suwida u Mama jongka u la khot ia ka bad ia u lok 
jongka sha kawei ka kamra ban tohkit bniah shaphang ka 
jing iadei jong ki. U la kylli, uba nangno une u lok jongphi, 
ka shu ong u ba na sor. Te, haba u la kylli pat ia u lok jong 
ka, kaei ka kyrteng 1 mei I pa jong u, u la ong ba, ia u kpa 
te u tip hi tangba ia I mei pat ura tip ia ka kur bad kyrteng 
trai jong i. U la sei napoh pla ia ka dur I mei I pa jong u 
bad pyn i ia u Mama. U Ma u tang shu iohi ia ka dur jong 
ki, u la shu sngap kynsan jak khlem kynthoh ei ei. U shu 
ong ia ki, “Pyrsa! Wat nym sngew ei ei phi lah pyndep ia 
kaei ba I mei jongphi I la kwah. Ngam kwah ba phin tip 
ia kaei kaba phim tip ei ei, hynrei naduh mynta, khie 
leit noh bad u lok jongphi. 

Kiei kiei ki jingdonj ingem ha kane ka ^ng, rah uoh 
bad phi. Phi la duh noh ia I mei jong phi, ia ngi ruh phim 
dortkam shuh. Yn leh kumno, haba ka sla bhah jong phi ka 
la pynkam ba phin long kumne. Te, lada phi kwah ban tip 

ia ka jingshisha shaphang kane, sa kylli, sa tohkit pat na I 
mei une u lok jongphi.” Kumta, hi u la mih na £ng bad leit 
noh bak, tip sha ei pat ka Suwida ka lynniar pait dohnud 
bad pyrta “Ma! ma! Balei! Balei, shaei phin ieh noh ia nga 
jyndat. Ngam suk ngam hun, Ap! Ap! Ngan leit lang bad 
phi ba ngan im ryngkat iap ryngkat. Ma ma!'’ Ka iam 
lympat ialade. U Paul u la kdup ia ka bad u la ong. “Suwida! 
Lada phi ieit shisha ianga, ale, ieng nangto. Ngan ri ngan 
da ngan kner ia phi shaduh ba kut. Phi la duh ia I mei. ia 
ka ^ng ka sem, ka long ka lynti jongphi jongnga ba ngi dei 
ban iaid lynti tang shipor ym lynter sail. Kein noh wat iam 
shuh. Ngi dei ban hun ban suk ia ai ia ngi ki briew. Phi la 
long Doctor, phi dei ban sngewthuh ban tip em ha ba 
armet ka kmie kam dei ban long kaba sngewsih namar, ba 
i khun im long iba shait ba khiah. Ka ktah te ia i. Ale ngin 
leit noh. Tharai, I mei I pa jongnga kin pdiang sngewbha 
ia phi. Kin ri kin sumar ia phi kum ia i khun lajong. 

PYRDA - 17 

Ki tang shu poi ha ^ng, u Paul u bat ia ka kti ka 
Suwida bad ong, “Kane, ka dei ka ^,ng kaba nga bad 
maphi ngin shong neh. Phin shim phin sngew ba kan long 
kum ka hok kynti jongphi hi. Klet noh ia kaba la dep, 
naba kaba la leit noh kan nym wanphai shuh.” U la syrpai 
syrpud ia ka dohnud ba jhia ba pang jong ka. Hangta, I 
mei I pa jong u ruh ki la iohi ia ki bad khot ba kin rung 
shapoh £ng. Ki la khot ia ka nongtrei ba kan pynkhreh sha 

ba kin ia dih lang. ka phai sha ki “Are! i thait bha baroh 
amgut. Ka jngai mo kata ka shnong jong phi?”. “H,oid!” 
ka la ong. Te, ki tang shu dep ia dih sha, u Paul u la ong 
ia I mei I pa jong u namar ba ki la thait, te, kin sa iathuh 
lashai ia kaei kaba la jia shaphang I mei ka Suwida. Ynda 
ki la rung shapoh kamra thiah, ka Suwida ka shu iam 
pangnud hi khu shi khu da kaba kynnoh artat ia la ka nusip 
jot. Ka la ong, balei sha ba tang, namar. ba nga iashong 
kurim bad phi ki bym dei na ka juh ka niam, te, nga ngop 
noh ha kane ka lanot mo, ba ngan duh noli ia 1 mei ba ieit 
jongnga, ba u Ma un beh <-,ng noh ianga!. “ Suwida! Kein 
noh wat sngewsih shuh ia kaba la jia baroh, phi dei ban 
pdiang- kane ka dei ka mon u Blei, lada ngi pyrkhat bha 
ia ki jingjia naduh ba ngi mut ban leitphai noh sha ^ng 
baroh kiba ngim poi pyrkhat ei ei. Hun kumba ka nusip ka 
thoh ia phi ia nga”. 

Ha ka step babud, u Paul, ka Suwida bad I mei I 
pa jong u ki la ia shongkai ha kajuh ka karma. U Paul u 
la iathuh ha ki ia kaba la jia naduh ba ki la poi ha shnong 
ka Suwida kumno I mei jong ka I la khlad kynsan na 
pyrthei, kumno u kni jong ka u la beh noh ia ka na <-',ng ba 
kam bit shuh da lei lei ban wan phai, kaba la ieh ia ngi ha 
jing lyngngoh haba u la ong lei, ba ia ka daw ba u la beh 
ia I ba tip bha dei maphi I mei jongnga. U John, u Kpa u 
Paul ba don hangta, u la tern ktien, “Kata baroh ba 
u kni I lok jongphi u shu kwah pharep khama - kha ia 
I mei jongphi. Kumno in tip ia ka longing kiwei kaba na 
mihngi sha sepngi” 

“H,oid!” la phai tien I mei u Paul, “Ka pyrthei mynta 
te tang ia ka ioh ei hi - biang tang ialade ia kiwei kam 
pyrkhat - um sngewpop shuh ban knieh ia ka hok jong 
phi, namar, I mei jongphi im don shuh. Wat bynniaw wat 
khuslai, naduh mynta, phi la long ka jong ngi ba dei ban 
sngewruh, ba kane baroh ka dei ka jongphi”. 


PYRDA -18 

Ka Suwida ka la kham juh bad sngew ieit ia ki kmie 
i kpa u Paul kum I mei 1 pa lajong. Te, shuwa ban kha ia 
I khun ka la rung noh sha ka niam jong u, hynrei, kam 
kwah ban pynkylla ia ka kyrteng jong ka da kawei. Ki la 
rung kam ruh kum ki Doctor ha kajuh ka Hospital. Hynrei, 
tang katto katne sngi ba ka la join trei, ka la kha ia u khun 
shynrang. Da kane, ka^.ng u John bad Meris, ka la shongshit 
namar la slem ki por ym ju don khunlung shuh ba pynshit 
pynsyaid ia ka ^ng ka sem. 

Kumta ki por ki sngi ki nang iaid, u khun jong ka 
Suwida u la dap san snem, hynrei, kam punkhun shuh ka 
la phah sumar kylleng kylleng tangba kam trei kam ei ei 
ruh. Pynban, une u khun jongka u la dap shiphew snem ka 
rta, I kiaw jong ka I la kem pang kynsan. La leit rah ia I sha 
Hospital, hynrei tang shu poi ha Hospital I la khlad noh 
khlem pat ioh jingsumar ei ei. Naduh kane, ka sngi hi u John 
um don shuh ka jingsuk jinghun mynsiem na ka jingkynjah 
bad jingtmang ka jingim ba u la duh noh ia ka shyieng krung 

ba kynsai tam jong u. Ki jingjia ba sngewsih ki la wan 
kyrsoi kawei hadien kawei. U khun ka Suwida ruh katba 
nangmih ki sngi, u la ioh ka jingpang tlot pang swai aiu re. 
Bad, haba la dap shiphew snein ka lyngkhuh sngi iap 1 kiaw 
jong ka une u khun ruh u la khlad noh na pyrthei. 

U kpa u Paul, um banse ban shongthait khlem dei por 
na ka kamophis bau trei, namar, u la ioh ka jingpang 
khrew bad jingpang mat ba phylla kaba la kthah jur ia ka 
iaid ka ieng jong u. Ha kawei ka sngi u la khot ia u Paul 
bad ia ka Suwida u la ong, map ia nga khun nga la leh pop 
ia phi. Baroh amgut ki la ong “Em! Balei phi kren kumta. 
Pa? ngim lah shuh ban siew kylliang da lei lei ruh ia ka 
jingleh bha bad jingieit jongphi ia ngi. Ngin leit ialam ia phi 
Pa sha kawei ka Hospital ba la don lut ki Doctor Rangbah 
batbit tam ban ai ka jingsumar ba phin shait phin khlain 
kum mynshuwa”. “Em! Em! Kam myntoi shuh khun. Nga 
shu kwah ban iathuh ia phi baroh amgut ia kaba phim tip 
ia ka jingshisha”. U la ong. 

“Paul, khun ba thep mynsiem I mei I pa jongphi. Phi 
long uba tipsngi, uba ngeit sneng, hynrei ba ka lanot ka 
lynshop ia ka ing ka sem kumne, namar, ba phim shem 
iathuh shwa ia ngi ki kmie ki kpa shwa ba phin ia poi kha 
bad ka Suwida. Ban da phi la iathuh naduh basdang ngin 
jin da lah ban khang ia phi ba phim bit ban ia shongkha 
bad ka. Phi iathuh iangi ynda u blang u la dkut lyndang, te, 
kan myntoi aiu ba ngin iathuh hok iaphi. Kane kawei ka 
dei ka jingkam hukum jongphi. Kawei pat, ka long ka pop 
na ka liang jongnga, ba ha ka por ba I mei jongphi I wan 

sha ka niam jongnga, nga la pynkylla ia ka kjrlcng tyniai 
bad ia ka kur jongka sha ka kur jongnga". 

"llaba, kumta, ka Suwida bad nga.ngi ia long na 
kajuh ka kur sich Pa!" la kren dum u Paul 

“H.oid! Khun. I mei jongphi I dei na ka juh !. i 
shnong bad kur jong ka Suwida". La bynniavv u John 

“Pa 1 Pa!” la kren tyngoh u Paul kalba ka Suwida ka 
tapmoh ialade bad 1 am pangnud. "Nga khlcm lull hakla. 
Nga la jicd ia ka Suwida ba kan long ka !ok jongnga. kani 
long ka pop jongngi. Ka long ka pop jongphi hi Pa. ba jiln 
kvvah ban pynkylla ia ka riti ka Dustur lynrui |ongngi ki 
Khasi Pnar. 

1 laba ka Suwida ka ioh sngew lut la ki jingnhla jong 
u Kthavv jong ka. ka ia dcm khrup ha khyndew bad pan 
map na u Ira i Nongbuh Nongthaw ba ka la loh ia kaci 
kaba kam tip. ka la aiti ha ka mon jong u Kynrad la u 
dang lah no cm ban map ia ki baroh arngut. Ka la icng na 
jingshong ban panmap do na u Kthaw jong ka. h>nrei, ka 
iohi ba u Paul u la dcm ha shadcm u Kpajong u bad ka 
khni iam. Ka la shim ban ksoh ia ka kti kamon u Kthaw, 
hynrei ka la dait thah tasam.. Hangta ka sngcwthuh ba mn 
don shuh, u Moina u la her na pyithei. Ka la ong ia u Paul. 
"Ngin leh aiu pat!" u la kren king shi kyntien, “Ngim donkam 
shuh ban dang don hangne ha ka Bri u Hynnicvvtrcp" 


38 





All Rights Reserved 



